Ichimlik suvi tiklangan hududlar haqida ma’lumot berildi

Uy-joy kommunal xizmat ko‘rsatish vazirligi matbuot xizmati ma’lumotlariga ko‘ra, soat 18:00da Toshkent shahrining 12 tumanida ichimlik suvi ta’minoti qisman tiklangan.
Qoraqalpog‘iston Respublikasining barcha tumanlarida soat 16:55dan 17:25gacha suv ta’minoti to‘liq tiklangan.
Farg‘ona viloyati Qo‘qon shahridagi «Mingtut» bosh suv inshootiga elektr energiyasi berilib, Qo‘qon shahri aholisining ichimlik suvi ta’minoti to‘liq tiklandi.
«Namangan suv ta’minoti» MChJ tasarrufidagi «Qizilravot» va «Kurashxona» suv olish va uzatish inshootlarida elektr energiyasi berilib, ichimlik suvi ta’minoti tiklanmoqda.
«Damxo‘ja suv ta’minoti» MChJ suv ishlab chiqarish inshootidagi barcha nasoslar ishga tushirilib, suv ta’minoti to‘liq tiklandi.
Andijon va Xonobod tumanlarida ichimlik suvi ta’minoti uzilmagan.
Shuningdek, ichimlik suvi ta’minoti to‘liq tiklangan hududlar:
Vazirlik matbuot xizmati yaqin soatlarda Toshkent shahri to‘liq ichimlik suvi bilan ta’minlashini ma’lum qildi.                      
Shuningdek, vazirlik aholi va tashkilotlar mutasaddilarini xonadon va binolardagi issiqlik tizimi va suv qurilmalariga e’tiborli bo‘lish hamda tizim ishga tushayotgani bois ochiq qolgan jo‘mraklardan suv oqishining oldini olishga chaqirmoqda.